Aulis Apajalahti

Niilo Aulis Apajalahti (14. marraskuuta 1897 Helsinki – 30. maaliskuuta 1961 Helsinki) oli suomalainen lääkäri. Hän toimi Kätilöopiston ylilääkärinä vuodesta 1940. Professorin arvonimen hän sai 1947.

Apajalahti valmistui lääketieteen lisensiaatiksi 1926, naistentautien ja synnytysten erikoislääkäriksi 1929, ja hän väitteli tohtoriksi 1931 aiheena tulehduksellisten tekijöiden vaikutus kohdunulkoiseen raskauteen. Hän oli Helsingin yliopiston synnytys- ja naistentautien dosentti 1937–1950. Yliopisto-opetuksen ohella hänen tärkeä tehtävänsä oli kätilökoulutuksen kehittäminen. Hän oli suunnittelemassa ja toteuttamassa uutta Kätilöopistoa.

Lähteet

Suomalaiset lääkärit
Suomalaiset professorin arvonimen saaneet
Vuonna 1897 syntyneet
Vuonna 1961 kuolleet